《秋夜梦支道林谈秋水篇晓入华山听一雨大师讲楞严》
明代·胡梅

道人近住支公古松下，梦与支公臂常把。所谈惟有《秋水篇公，所见即是当年马。

将醒未醒闻马嘶，枕席才离眼复迷。来参法席谈奇梦，影乱朝霞众已齐。

天花几散莲花顶，师即支公师未省。丹青老手乏神通，难画松间梦时景。

日暮辞归乏笋舆，松花满脚路忘迂。负来斗粟施香积，此是贫家明月珠。

作者简介：胡梅，明代，号东池，邵武（今福建邵武）人。善画山水，以清远自奇，与王显并为一时名手。